**Informasjon fra styret mai 2020**

Det blir tre hytter til salgs her på Solvang 4 i mai/juni. Oppslag kommer på tavlene, på Facebook og på nettsiden vår så snart taksten er klar. Dermed er det mulighet for internt bytte - før de legges ut på Hyttetorget til alle som står på venteliste.

\*\*\*

Alt av aktiviteter og utleie på Felleshuset er fortsatt avlyst - foreløpig frem til 15.juni. Selv om det er lempet noe på koronarestriksjonene, ser vi ikke at vi kan sikre oss på forsvarlig vis ennå, verken med avstandskravene eller renhold. Det er ikke satt noen åpningsdato for Cafe Utsikten.

Festkomiteen har ikke lagt planene sine helt på is, selv om det trolig blir vanskelig å gjennomføre aktivitetene slik som tidligere år. Kanskje kan vi tenne fellesbål St.Hansaften før vi går hvert til vårt og griller for eksempel? Det tenkes og pønskes:)

Loppemarkedskomiteen har optimistisk begynt å ta imot lopper – det henger lapper om dette på oppslagstavlene!

De store fellesdugnadene er foreløpig avlyst, men hagekomiteen er i gang med å få organisert dugnadsoppgaver som kan løses i mindre grupper. Så snart får du trolig muligheten til å melde deg!

\*\*\*

Det blir behov for en enda mer detaljert kartlegging av kloakktilkoblingene her i hagen. Det viser seg at mange kolonister ikke er lovlig tilkoblet, selv om de har betalt tilknytningsavgift – fordi de ikke har gått via VAV (for forhåndsuttalelse FU) og PBE (for igangsettingstillatelse IG) først. Vi får anledning til å ordne dette papirarbeidet via rørlegger i en fellessøknad, men må derfor vite hvem dette gjelder. Epost kommer!

Det vil også bli mulig for de som SKAL koble seg på, å søke via denne fellessøknaden.

\*\*\*

Den flinke og aktive biegruppa har søkt om og fått nye “grønne midler” fra bydelen: 15.000 kroner som skal brukes til ytterligere kursing og kjøp av drakter til utlån bla. Gratulerer!

\*\*\*

Vi sto “smitteverntesten” med glans da kvistbilen var her i slutten av april! Vi fikk skryt fra Renholdetaten for effektiv og god levering. De som hadde meldt seg frivillig til å lempe var fornøyde - og mange kolonister uttrykte stor glede over opplegget. Hvordan det blir neste gang, og når neste gang blir, er ikke avklart ennå - men info kommer snart.

\*\*\*

Felles årsmøte for alle Solvang-avdelingene skulle ha foregått 12.mai men er utsatt til 15.juni. Avd 4 er representert med fire delegater dit, to av dem valgte dere på årsmøtet i høst: Per Rekdal og Kristin Standal, pluss Kolbjørn fra styret og Heidi som sitter i Fellesstyret. Vi planlegger å sende inn minst to forslag til endringer i hhv ordensreglene (droppe krevet om å klippe hekken før St:Hans – av hensyn til insekter) og byggforskriftene (ønsker mer presisert og detaljert regelverk for bygging av pergola)